CELEX: 62008CN0093
Language: sk
Date: 2008-02-28 00:00:00
Title: Vec C-93/08: Návrh na začatie prejudiciálneho konania, ktorý podal Augstākās tiesas Senāts (Lotyšská republika) 28. februára 2008 – Schenker SIA/Valsts ieņēmumu dienests

24.5.2008   
            
            
               SK
            
            
               Úradný vestník Európskej únie
            
            
               C 128/21
            
         Návrh na začatie prejudiciálneho konania, ktorý podal Augstākās tiesas Senāts (Lotyšská republika) 28. februára 2008 – Schenker SIA/Valsts ieņēmumu dienests
   (Vec C-93/08)
   (2008/C 128/37)
   Jazyk konania: lotyština
   Vnútroštátny súd, ktorý podal návrh na začatie prejudiciálneho konania
   Augstākās tiesas Senāts
   Účastníci konania pred vnútroštátnym súdom
   
      Žalobca: Schenker SIA
   
      Žalovaný: Valsts ieņēmumu dienests
   Prejudiciálna otázka
   Je potrebné článok 11 nariadenia č. 1383/2003 (1) vykladať v tom zmysle, že ak sa držiteľ práva duševného vlastníctva (držiteľ práva) dohodne s deklarantom alebo majiteľom tovaru, že sa tovaru obaja vzdajú na účely jeho zničenia, alebo ak začne rokovať o možnosti vzdania sa tovaru na účely jeho zničenia a v rámci tohto konania colné orgány získajú informáciu, že tovar je falšovaný, je tým vylúčená možnosť uložiť deklarantovi tovaru alebo jeho majiteľovi sankciu podľa vnútroštátnej právnej úpravy?
   
      (1)  Nariadenie Rady (ES) č. 1383/2003 z 22. júla 2003, ktoré sa týka colného konania pri tovare podozrivom z porušovania niektorých práv duševného vlastníctva a opatrení, ktoré sa majú prijať pri tovare, u ktorého sa zistilo, že sa takéto práva porušili (Ú. v. ES L 196, s. 7; Mim. vyd. 02/013, s. 469).